Az 1941 júniusában indított Szovjetunió elleni támadásban az 1. páncéloshadosztály két páncélosezreddel került bevetésre. Az elsőt R2 tankokkal a másodikat R35 tankokkal szerelték fel. Mivel a két típus sebessége eltérő volt, így a lassabb Renault harckocsit a 4. hadtest támogatására küldték 1941 júliusában. Részt vett Besszarábia felszabadításában és az Odessza elleni támadásban, ahol a Renault harckocsik páncélzata jól jött a szovjet páncéltörő puskák ellen. 37 mm-es főfegyverzetük azonban csak a gyalogság támogatására felelt meg. A város októberi bevételekor már 15 harckocsi került veszteséglistára, azonban a megmaradt példányok is nagyobb karbantartást igényeltek a sérülések és az intenzív használat miatt. Ebben az időben már keresték a megoldást a Renault tankok gyenge fegyverzetének orvosolására, azonban addig is kénytelenek voltak első vonalban tartani a páncélosokat. 1943 áprilisában még 60 darab R35 volt készleten. Ezeket partizánok ellen használták Transznisztriában.